સરદાર પટેલ યુનિવર્સિટીમાં બુધવારે વાઇસ ચાન્સેલર ડો.શિરીષ કુલકર્ણીની અધ્યક્ષતામાં યોજાયેલી સિન્ડિકેટ બેઠકમાં પાંચ કામ રજૂ કરાયા હતા. જેના વિશે વાઇસ ચાન્સેલર ડો.કુલકર્ણીએ જણાવ્યું હતું કે, હાલમાં સરદાર પટેલ યુનિવર્સિટીમાં વેરિફીકેશન માટે આવતી માર્કશીટમાં દર મહિને બેથી ચાર ફેક માર્કશીટ નીકળે છે. યુનિવર્સિટી દ્વારા નેશનલ એકેડેમિક ડીપોઝીટરીમાં માર્કશીટ સહિત ડોક્યુમેન્ટસ ડીપોઝીટ કરવામાં આવશે. જેથી કોઇપણ વિદ્યાર્થીને માર્કશીટ ખોવાઇ જાય કે કોઇપણ કારણસર ક્યારેય ડુપ્લીકેટ માર્કશીટ લેવા આવવાની જરૂર પડશે નહીં. નેશનલ એકેડેમીક ડિપોઝીટરી-એનએડી સાથે કરાર હેઠળ વિદ્યાર્થીઓની માર્કશીટ સહિતના ડોક્યુમેન્ટનું ઓનલાઇન ઉપલબ્ધ થશે. આ ઉપરાંત ગત સિન્ડિકેટ બેઠકની મિનિટ્સ, એફીલીએશન અને બિલ્ડીંગ એન્ડ એસ્ટેટના નવી શિસ્ત બિલ્ડીંગમાં લીફ્ટ મુકવાનું કામ તેમજ સિક્યુરિટી કોન્ટ્રાક્ટનું કામ રજૂ કરવામાં આવ્યું હતું, જેના પર ચર્ચાવિચારણા બાદ યોગ્ય નિર્ણય લેવામાં આવ્યા હતા.’ ઇપ્કોવાલા ઓડિટોરીયમની ડિઝાઇન આર્કિટેક્ટ દ્વારા રજૂ કરવામાં આવી હતી.